b'\n_START_ARTICLE_\nStephen A. Douglas\n_START_SECTION_\nBiografie\n_START_PARAGRAPH_\nDouglas s-a n\xc4\x83scut \xc3\xaen 1813 ca Stephen Arnold Douglass la Barandon, Vermont, ca fiu al medicului cu acela\xc8\x99 nume \xc8\x99i al lui Sarah n\xc4\x83scut\xc4\x83 Fisk. Mai t\xc3\xa2rziu, el a renun\xc8\x9bat la al doilea "s" de la sf\xc3\xa2r\xc8\x99itul numelui s\xc4\x83u de familie. Str\xc4\x83bunii s\xc4\x83i paterni au emigrat   _NEWLINE_\xc3\xaen secolul al XVII-lea din Sco\xc8\x9bia \xc3\xaen New England. Bunicul sau patern, Benaja Douglass a fost un timp membru al Camerei reprezentan\xc8\x9bilor a Statului Vermont. A devenit orfan de tat\xc4\x83 la v\xc3\xa2rsta de dou\xc4\x83 luni, \xc8\x99i atunci, \xc3\xaempreun\xc4\x83 cu mama sa s-a mutat \xc3\xaen casa unui unchi din partea mamei, Edward Fisk. Douglas a studiat la scoala Brandon Academy din localitatea natal\xc4\x83, a \xc3\xaencercat de dou\xc4\x83 ori f\xc4\x83r\xc4\x83 succes s\xc4\x83 \xc3\xaenve\xc8\x9be t\xc3\xa2mpl\xc4\x83ria \xc8\x99i \xc3\xaen cele din urm\xc4\x83 \xc3\xaen 1832 s-a \xc3\xaenscris s\xc4\x83 studieze dreptul la Academia Canandaigua din districtul Ontario din statul New York, unde s-a afirmat prin darul de orator ca sus\xc8\x9bin\xc4\x83tor al Partidului Democrat al lui Andrew Jackson. S-a perfec\xc8\x9bionat la un jurist local, Levi Hubbell . Apoi \xc3\xaen 1833 s-a mutat la Cleveland, Ohio, iar \xc3\xaen 1833 la Winchester, Illinois, unde a predat un timp ca profesor de \xc8\x99coal\xc4\x83 \xc8\x99i \xc8\x99i-a reluat studiile de drept. \xc3\x8en 1834 a fost cooptat \xc3\xaen baroul avoca\xc8\x9bilor locali \xc8\x99i a deschis un cabinet avoca\xc8\x9bial la Jacksonville, \xc3\xaen districtul Morgan. A fost \xc3\xaen cele din urm\xc4\x83 numit procuror la Morgan circuit , apoi a fost ales \xc3\xaen Camera reprezentan\xc8\x9bilor a Statului Illinois (1836-1837), a lucrat la registrul fondului funciar din Springfield. (1837). \xc3\x8en 1836  nu a reu\xc8\x99it s\xc4\x83 fie ales \xc3\xaen al 26-lea Congres al Statelor Unite._NEWLINE_\xc3\x8en anii 1840-1841 a fost numit secretar de stat al Statului Illinois \xc8\x99i a fost ales judec\xc4\x83tor la Curtea Suprem\xc4\x83 statal\xc4\x83. Apoi Douglas a demisionat din Curtea Suprem\xc4\x83 \xc8\x99i a func\xc8\x9bionat, din partea Partidului Democrat, ca membru al Camerei Reprezentan\xc8\x9bilor a S.U.A. \xc3\xaencep\xc3\xa2nd din 4 martie 1843, p\xc3\xaen\xc4\x83 la demisia sa la 3 martie 1847. \xc3\x8en Al 29-lea Congres el a prezidat comisia pentru teritorii a Camerei Reprezentan\xc8\x9bilor. El a devenit un aliat al pre\xc8\x99edintelui James Knox Polk \xc8\x99i a sprijinit anexarea Texasului \xc8\x99i r\xc4\x83zboiul cu Mexicul. El a fost unul din cei patru democra\xc8\x9bi din nord care au votat \xc3\xaen Camera Reprezentan\xc8\x9bilor \xc3\xaempotriva Clauzei Wilmot (Willmot Proviso)  care prevedea interzicerea sclaviei pe orice teritoriu cucerit dob\xc3\xa2ndit de la Mexico._NEWLINE_\xc3\x8en 1847 a fost ales senator de Illinois in Senatul S.U.A., reales \xc3\xaen 1853 \xc8\x99i 1859.'